PMIndiaData/PMIndiaSum huggingface dataset:
লোক সভাদা পীখিবা রাস্ত্রপতিগী ৱারোলগী মোসন ওফ থেঙ্কসতা প্রধান মন্ত্রীগী পাওখু

লোক সভাদা পীখিবা রাস্ত্রপতিগী ৱারোলগী মোসন ওফ থেঙ্কসতা প্রধান মন্ত্রী শ্রী নরেন্দ্র মোদীনা ঙসি পাওখুম পীখ্রে। মহাক্না হাউসকী মেম্বরশিংবু অখন্ননা অহানবা ওইনা পর্লিয়ামেতকী মীহুৎ ওইরিবশিংবু খন্ন-নৈনবদা শরুক য়াবগীদমক থাগৎপা ফোংদোকখি। ভারতকী মীওই লাখ কয়ানা মংলিবা মংলান অদুম্না রাস্ত্রপতিগী ৱারোলদা অনৌবা ভারতকী মিৎয়েং য়াওরি হায়না মহাক্না হায়খি। ২০১৯গী লোক সভা মীখলগী অকনবা মেনদেৎকী মতাংদা ঙাংলদুনা প্রধান মন্ত্রীনা হায়খি মদুদি ভারতকী মীয়াম্না তংদু লৈতাবা সরকার অমা অমুক হন্না খল্লে। প্রধান মন্ত্রীনা হায়খি, “২০১৯গী লোক সভা মীখলনা উৎলরে মদুদি ভারতকী মীয়াম্না লৈবাক্কী য়াইফনবা খল্লি। মসিগী স্পিরিৎ অসি অঙকপনি।” ভারত মচা কোতি ১৩০গী সেবা তৌনবা খুদোংচাবা পীবীবা অসিদা অপেনবা ফাওই মসিনা নাগরিকশিংগী পুন্সীদা পোজিতিব ওইবা অহোংবা পুরক্লে হায়না মহাক্না মখা তাখি। কেন্দ্র সরকারগী মিৎয়েংশিং অদু ফোংদোক্লদুনা প্রধান মন্ত্রীনা হায়খি মদুদি সরকারনা মীয়ামগী য়াইফবা অমসুং মোদর্ন ইনফ্রাস্ত্রকচরদা থাজৈ। মহাক্না হায়খি মদুদি সরকার অসিনা কৈদৌনুংদা চাউখৎ থৌরাংগী লম্বীদগী নাথৈখিদ্রি। প্রধান মন্ত্রীনা মখা তাখি, “লৈবাক অসিবু খুমাং চাউশিলহনবা মরুওই, ভারত মচা খুদিংমক্তা শক্তি পীরে অমসুং ঐখোয়গী লৈবাক অসিদা মোদর্ন ইনফ্রাস্ত্রকচর লৈরে।” ভারতকী প্রোগ্রেসকী মায়কৈদা ভারত মচা খুদিংমক্না থৌদাং লৌরি হায়বা মহাক্কী সরকারনা থাজৈ হায়না প্রধান মন্ত্রীনা হায়খি। ইমার্জেন্সী থম্লবা মতুংগী হাউস্কী অমম্বা নুমিৎশিং অদুসু মহাক্না নৌহৌননা নীংশিংখি। ভারতকী পুৱারীদা থোইদোক হেন্দোকপা থৌরম ওইনা মহাত্মা গান্ধীগী ১৫০শুবা মপোক কুমওন অমসুং ভারতকী নীং তম্বগী ৭৫শুবা চহী পালন অকনবা লিংজেলগা লোয়ননা পাংথোক্নবা প্রধান মন্ত্রীনা মীপুম খুদিংমক্কী মফমদা তকশিনখি। ঐখোয়গী নীংতম লান্মীশিংনা মংলম্বা ভারত অসু শেমগৎনবা অমদি জাতিগীদমক হিংনবা লৈবাক মীয়াম্না হোৎনগদবনি হায়না মহাক্না ফোংদোকখি। প্রধান মন্ত্রীনা হায়খি মদুদি থবক পায়বা হৌরবা মতুং হপ্তা অমগী মনুংদা কেন্দ্র সরকারনা মীয়ামগীদমক ৱারেপ কয়া অমা লৌখ্রে। অদুগুম্লবা ৱারেপশিং অদুনা লৌমীশিং, ললোন-ইতিক তৌরিবশিং, নহারোলশিং অমসুং তোঙান তোঙানবা সমাজকী অতোপ্পা সেক্সনশিংদা চাউনা কান্নবা ফংহল্লগনি হায়না মহাক্না হায়খি। সরকার অসিদা লৈবাক্কী মফমদা শকখিবা ৱাশক অদু পাংথোকপা হৌরে হায়না মহাক্না মখা তাখি। ঈশিং য়োক্তুনা থম্বগী মরুওইবা অদুগী মতাংদা ঙাংলদুনা শ্রী মোদীনা জল শক্তি মন্ত্রালয় শেমগৎপা য়াওনা কেন্দ্র সরকারনা লৌখৎলিবা খোংথাংশিংগী মতাংদা পনখি। মহাক্না প্রজাশিংবু ঈশিং সেব তৌনবা অচেৎপা খোংথাং লৌখৎনবা তকশিনখি। ঈশিং ফংদবগী অৱাবনা অয়াম্বা মতমদা লায়রবা অমসুং নুপীশিংদা চৈথেং পীরি হায়না মহাক্না ফোংদোকখি। ইমুং খুদিংমক্তা ঈশিং ফংহন্নবগী মায়কৈদা থবক তৌনবা সরকারগী ৱাশক অদু মহাক্না অমুক হন্না নীংশিংখি। ভারতপু ফাইব ত্রিলিয়ন দোল্লর ইকোনোমী অমা ওইহন্নবা পুন্না হোৎনমিন্ননবা প্রধান মন্ত্রীনা খঙহনখি। মহাক্না মখা তাখি মদুদি তুরিজম য়োকখৎপা অমসুং তুরিজম ইনফ্রাস্ত্রকচর ফগৎহনবা অসি ইকোনোমিক প্রোপেরিতীগী অফবা খুদম্নি। মহাক্না মেক ইন ইন্দিয়া অমসুং স্কিল দিবেলপমেন্তকী মরুওইবা অদুসু পনখি। লৈবাক অসিদা শেঞ্জা–থুমজাগী মফম অমত্তা লৈতে হায়না শ্রী মোদীনা অকনবা ৱাফম থমখি। মহাক্না হায়খি মদুদি সরকার অসিনা শেঞ্জা–থুমজাগী মায়োক্তা মখা তানা লান্থেংনখিগনি। সরকার অসিনা মসিগী মীপুম খুদিংমক্কী পুন্সি মহিং লাইথোকহন্নবগী মায়কৈদা ৱাশক্লি হায়না মহাক্না ফোংদোকখি অমদি অনৌবা ভারত অমা শেমগৎপগী মায়কৈদা থবক তৌনবা মীপুম খুদিংমক্কী মফমদা তকশিনখি।
প্রধান মন্ত্রীনা মালেম ইমাদা তৌবীমল খঙবা ফোংদোকখ্রে

অন্তর্জাতিগী মালেমগী নুমিৎ লাকপদা প্রধান মন্ত্রী শ্রী নরেন্দ্র মোদীনা মালেম ইমাদা তৌবীমল খঙবা ফোংদোকখ্রে। প্রধান মন্ত্রীনা হায়খি, “মালেম ইমাগী অন্তর্জাতিগী নুমিৎ অসিদা, ঐখোয় পুম্নমক্না মরাং কায়না ঙাক শেনবীরিবা অমদি মিনুংশিং পীনবীরিবা অসিগীদমক ঐখোয়গী প্লানেৎ অসিবু তৌবীমল খঙবা ফোংদোকচরি। ঐখোয়না লু-নানবা, মশা-মউ ফবা অমসুং হেন্না চাউখৎপা প্লানেৎ অমগী মায়কৈদা থবক তৌনবা ৱাশক্লসি। কোবিদ-১৯ মায়থিবা পীনবা মাং থানা থবক তৌরিবা মীওই পুম্নমক্কী মফমদা য়াইফ-পাউজেল পীজরি।”
প্রধান মন্ত্রী শ্রী নরেন্দ্র মোদীনা হয়েং লৈবাক পুম্বদগী নেস্নেল রুরেল লাইবলিহুদ মিশনগী কান্নবা ফংলবা মীওইশিংগা ৱারী শানগনি

প্রধান মন্ত্রী শ্রী নরেন্দ্র মোদীনা হয়েং জুলাইগী তাং ১২গী অয়ুক পুং ৯.৩০ তাবা মতমদা ভিদিও কনফরেন্সকী থোংদা দীনদয়াল অনত্যোদয়া য়োজনা – নেস্নেল রুরেল লাইবলিহুদ মিশন (দি.এ.ৱাই.-এন.আর.এল.এম.)গী মখাদা লৈরিবা সেল্ফ হেল্প গ্রুপশিংগী মীহুৎশিং অমদি দি.দি.য়ু.-জি.কে.ৱাই. অমসুং আর.এস.ই.তি.আই.এস.কী কান্নবা ফংলবা মীওইশিংগা ৱারী শান্নগনি। মসিবু দুরদর্শন্না লাইব তেলিকাস্ত তৌগনি অমসুং এন.আই.সি.না মখোয়গী নেতৱার্ক্কী খুত্থাংদা ৱেবকাস্ত তৌগনি। খনগৎলবা কান্নবা ফংলবশিংদা এন্তি-অলকোহোল মুবমেন্তা মথৌ তৌরিবা সেল্ফ হেলফ গ্রুপশিং, বিহারদগী মাইজ ভেল্যু চেন অমসুং মার্কেতিং, ছত্তিসগরদগী ব্রিক মেকিং য়ুনিৎ, ব্যুজিনেস কোরেসপোন্দেন্ত সখি অমসুং তমরিন্দ ভেল্যু চেন অমসুং মার্কেতিং অমসুং সেনিতরী নেপকিন্সকী ঝারখন্দ মেন্যুফেকচরিং এন্দ মার্কেতিং অমদি মধ্য প্রদেশতগী দি.দি.য়ু.-জি.কে.ৱাই. য়াওরি। রাজস্থানদগী সোলর পেনেলশিং অমসুং লেম্পশিংগী মেন্যুফেকচরিং অমসুং মার্কেতিং, পাশু সক্তি অমসুং মহারাষ্ট্রদগী দি.দি.য়ু.-জি.কে.ৱাই.গী কান্নবা ফংলবশিংনা দাইরেক্ত সম্বাদতা শরুক য়াগনি। মসিগী মথক্তা তামিল নাদুদগী শোয়নাইরবা মীওইশিংগী য়াইফনবগীদমক ইন্তর্বেন্সনশিং, তেলঙ্গনাদগী সেল্ফ হেলপ গ্রুপশিং শেম্নবগীদমক এক্সতর্নেল কমুনিতী রিসোর্স পর্সন, জম্মু অমসুং কাশ্মিরদগী দাইরী ফার্ম অমদি গুজরাত্তগী নীম মরুশিংগী কলেক্সন অমসুং মার্কেতিংনা ৱারী শানবা অদুগী শরুক অমা ওইগনি। দে-এন.আর.এল.এম. অসি নুপীদা শক্তি শিন্ননবগীদমক খ্বাইদগী চাউবা ইন্সতিত্যুস্নেল প্লেৎফোর্ম ওইরি। মিশন অসি হৌজিক রাজ্য ২৯ অমসুং য়ুনিয়ন তেরিতোরী ৫গী জিলা ৬০০তা, ব্লোক ৪৮৮৪দা ইমপ্লিমেন্ত তৌবা হৌরে। ২০১৮গী মে থা ফাওবদা নুপী কোতি ৫ হেনববু সেল্ফ হেলপ গ্রুপ লাখ ৪৫দা মোবেলাইজ তৌরে। মসিগী মথক্তা ভিলেজ ওর্গনাইজেসন লাখ ২.৪৮ অমসুং ক্লস্তর লেভেল ফেদরেসন ২০,০০০ প্রমোৎ তৌখ্রে।
প্রধান মন্ত্রী শ্রী নরেন্দ্র মোদী অমসুং কম্বোদিয়াগী প্রধান মন্ত্রী ঐচ.ই. সমদেক অক্কা মোহ সেনা পদৈ তেকো হুন সেনগা ভর্চুএল ওইবা মীফম পাঙথোকপা

প্রধান মন্ত্রী শ্রী নরেন্দ্র মোদী অমসুং কম্বোদিয়াগী প্রধান মন্ত্রী ঐচ.ই. সমদেক অক্কা মোহ সেনা পদৈ তেকো হুন সেনগা ঙসি ভর্চুএল ওইবা মীফম অমা পাঙথোকখ্রে। লুচিংবা অনিনা ত্রেদ অমসুং ইনভেস্তমেন্ত, হ্যুমেন রিসোর্স দিবেলপমেন্ত, দিফেন্স অমসুং সেক্যুরিতী, চাউখৎ-থৌরাংগী কোওপরেসন, কন্নেক্তিবিতী, পোস্ত-পেন্দেমিক ইকনোমিক রিকবরী অমসুং প্রজাশিংগী মরক্তা লৈনরিবা মরীশিংগী লমশিং অসিদা কোওপরেসন পীনবা য়াওনা বাইলেতরেলগী ওইবা অপুনবা হীরম কয়াদা খন্ন-নৈনখি। মখোয়না বাইলেতরেল কোওপরেসনগী খোঙজেল অসিদা অপেনবা ফোঙদোক্নখি। পি.এম. হুন সেন্না ভারতকী লৈনরিবা কম্বোদিয়াগী মরীশিং মরু ওইবগী মতাংদা ফোঙদোকখি। প্রধান মন্ত্রী মোদীনসু ৱাখল্লোন অসি ফোঙদোকখি অমসুং ভারতকী এক্ত ইস্ত পোলিসীদা কম্বোদিয়াগী থৌদাং চাউই হায়খি। লুচিংবশিংনা মেকোং-গঙ্গা কোওপরেসন ফ্রেমৱার্ক্কী মখাদা পাইখৎলিবা কেপাসিতী বিল্দিং প্রোগ্রামশিং অমসুং ক্বিক ম্পেক্ত প্রোজেক্তশিং য়াওনা লৈবাক অনিগী মরক্তা পাইখৎলিবা মপাঙ্গল কনবা চাউখৎ-থৌরাংগী পার্তনরশিপ অসি য়েংশিনখি। প্রধান মন্ত্রী মোদীনা লৈবাক অনিগী মরক্তা লৈনরিবা পুৱারী অমসুং সভ্যতাগী ওইবা মরীশিং অদু থমখি অমসুং লৈবাক অনিগী মরক্তা লৈনরিবা নাৎ অমসুং লোলগী ওইবা মরী তাক্লিবা কম্বোদিয়াদা লৈবা অঙ্কোর ৱাৎ অমসুং প্রিহ বিহের মন্দিরশিং শেমগৎপদা ভারতনা শরুক তমখিবদা মহাক্না নুংঙাইবা ফোঙদোকখি। প্রধান মন্ত্রী হুন সেন্না ক্বাদ ভেক্সিন ইনিসিএতিবকী মখাদা কম্বোদিয়াদা ভারত্তা শাবা কোবিশিল্দ ভেক্সিন দোজ লাখ ৩.২৫ পীবিরকখিবগীদমক ভারতপু থাগৎপা ফোঙদোকখি। লুচিংবা অনিনা চহি অসিদা পালন তৌরিবা ভারত অমসুং কম্বোদয়াগী মরক্তা দিপ্লোমেতিক ওইবা মরীশিং থমখিবগী চহি ৭০ শুরকপা অসিদা নুংঙাইবা ফোঙদোক্নখি। নুংঙাইবা ফোঙদোকপা অসিগী শরুক ওইনা প্রধান মন্ত্রী মোদীনা কম্বোদিয়াগী নীংথৌ হিস মেজেস্তী অমসুং হর মেজেস্তী মহারানি ইমাবু মখোয়গী খুদোংচাবা মতমদা ভারত্তা লাক্নবা বর্তন তৌখি। লুচিংবা অনিনা নাকল অনিমক্কী কান্নগদবা রিজনেল অমসুং গ্লোবেল ইস্যুশিংদা ৱাখল্লোনশিং ফোঙদোক্নখি। প্রধান মন্ত্রী মোদীনা কম্বোদিয়ানা এ.এস.ই.এ.এন.গী চিয়রমেনশিপকী থৌদাং লৌবদা নুংঙাইবা ফোঙদোকখি অমসুং ভারতনা চিয়রমেনশিপ অসি মাইপাকহন্নবগীদমক ভারতনা কম্বোদিয়াদা মপুং ফানা তেংবাং পীগনি হায়না থাজবা পীখি।
প্রধান মন্ত্রীনা মমিং লৈরবী কথকলী দান্সর সুশ্রী মিলেনা সালভিনীনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা মমিং লৈরবী কথকলী দান্সর সুশ্রী মিলেনা সালভিনীনা লৈখিদবদা থমোই শোক্না অৱাবা ফোংদোকখ্রে। ত্বীৎ অমদা প্রধান মন্ত্রীনা হায়খি; “সুশ্রী মিলেনা সালভিনীবু ইন্দিয়ন কলচরগী মায়কৈদা মহাক্কী অকনবা পুক্নিং ইহুল অদুগীদমক নিংশিংদুনা লৈরগনি। মহাক্না ফ্রান্স পুম্বদা কথকলীবু মীয়াম্না হেন্না পাম্নহন্নবগীদমক কয়ারক হন্না হোৎনখি। মহাক্না লৈখিদবদা ঐহাক থমোই শোক্না অৱাবা ফাওই। মহাক্কী ইমুং মনুং অমসুং নিংজবশিংগী অৱাবদা ঐহাক্না শরুক য়াজরি। মহাক্কী থৱায়না মপুগী লৈকোলদা ইংনা চিক্না তিল্লুবা ওইরসনু। ”
প্রধান মন্ত্রীনা মিসন শক্তিদা শরুক য়ারিবা বিজ্ঞানিকশিংগা ভিদিও কনফরেন্সকী থোংদা ৱারী শান্নখ্রে

প্রধান মন্ত্রানা ঙসি লৈবাক মীয়ামদা ৱা ঙাংবা হেক লোইরবা মতুং মিসন শক্তিবু মাই পাক্না পাংথোকপদা শরুক য়ারিবা বিজ্ঞানিকশিংগা ভিদিও কনফরেন্সকী থোংদা ৱারী শান্নখ্রে। ঙসি মিসন শক্তিবু মায় পাক্না পাংথোকপা অসিনা ভারত এন্তি-সেতেলাইত মিসাইল অমগী খুত্থাংদা সেতেলাইতশিংবু মাই পাক্না তার্গেৎ তৌবা ঙম্বা মেলেমদা মরিশুবা লৈবাক ওইরে। মাইপাকপা অসিদা বিজ্ঞানিকশিংবু নুংঙাইবা ফোংদোক্লদুনা প্রধান মন্ত্রীনা হায়খি মদুদি থমখিবা পান্দম অদু ফংবা ঙমখিবা অসিদা লৈবাক মীয়াম্না ঐখোয়গী বিজ্ঞানিকশিংগীদমক চাউথোকচরি। মহাক্না হায়খি মদুদি “মেক ইন ইন্দিয়া” ইনিসিয়েতিবকী পরীংদা চংশিন্দুনা ঐখোয় কনাদগীসু তাদে হায়বা পাওজেল অদু বিজ্ঞানিকশিংনা মালেম পুম্বদা পীরি। প্রধান মন্ত্রীনা হায়খি মদুদি ভারতনা বসুধৈবা কুতুম্বকম – মালেম অসি ইমুং-মনুং অমনি হায়বা ৱাখল্লোন অদু তুংইন্দুনা চৎলি। শান্তি অমসুং য়াইফনবগীদমক্তা থবক তৌরিবা ফোর্সশিং অদু শান্তি পুরক্নবগীদমক্তা হেন্না মপাঙ্গল কনখৎহনগদবনি হায়নসু মহাক্না অকনবা ৱাফম থমখি। বিজ্ঞানিকশিংনা মখোয়গী হৈজ-শিংজবা অদু উত্থোক্নবা তঞ্জা পীনবিবগীদমক প্রধান মন্ত্রীবু থাগৎপা ফোংদোকখি।
ভিদিও কনফরেন্সিংগী খুৎথাংদা কোলকাতাদা ঙসি প্রধান মন্ত্রীনা ৫শুবা ইন্দিয়া ইন্তর্নেস্নেল সাইন্স ফেস্তিবেল হৌদোকখ্রে

ঙসি প্রধান মন্ত্রী নরেন্দ্র মোদীনা ভিদিও কনফরেন্সিংগী খুৎথাংদা কোলকাতাদা ৫শুবা ইন্দিয়া ইন্তর্নেস্নেল সাইন্স ফেস্তিবেল হৌদোকখ্রে। থৌরম অদুদা প্রধান মন্ত্রীনা হায়খি ফেস্তিবেল অসিগী পান্দম “রাইসেন: রিসর্স, ইন্নোবেসন অমসুং সাইন্স এম্পৱারিং নেসন” অসি ২১শুবা চহিচাগী ভারতকী মমি তারি। মহাক্না হায়খি সাইন্স অমসুং তেক্নোলোজীনা খু্ন্নাইদা অচৌবা কান্নবা অমা পীরি অমসুং মরম অসিনা ইনভেন্সন অমসুং ইন্নোবেসনদা সরকারনা মতেং পীরি। লৈবাক অসিদা ইন্নোবেসন শৌগৎনবা অকনবা থবক পায়খৎলি। হৌজিক ফাওবদা অতল তিনকরিং লেবস লিশিং ৫, অতল ইনকুবেসন সেন্তর ২০০ হেন্না লিংখৎলে। প্রধান মন্ত্রীনা হায়খি কমদৌনা সাইন্সনা ঐখোয়না হিংবদা লাইহনদগে হায়বা ঐখোয়না খনবা দরকার ওই। মরম অদুনা সাইন্স অসি খুন্নাইদা য়াম্না মরি লৈনৈ। সাইন্তিস্ত অমসুং নাগরিক খুদিংমক্না হায়রিবা ৱাখল্লোনশিং অসিদা থবক তৌরবদি লৈবাক অসি চাউখৎকনি। সাইন্সনা ঐখোয়দা পীরিবা মতম শাংনা চৎনগদবা পাম্বৈশিং অমসুং মতম কুইনা চৎনগদবা কান্নবশিং অসিদা অকনবা মীৎয়েং চংনবা প্রধান মন্ত্রীনা মীয়ামদা তকশিনখি। মহাক্না হায়খি নখোয়না মালেমগী আইনশিং অমসুং স্তেন্দর্দশিং চেকশিনগদবনি। মহাক্না হায়খি তেক্নোলোজী অসি মরম অনিদগী লাকপনি হায়বা ঐখোয়না নীংথিনা খঙলে-খুদোংচাদবা অমা থেংনবা অমসুং হায়রিবা খুদোংচাদবশিং অদু কোকহন্নবা ঐখোয়গী চাংয়েংশিং: মহাক্না হায়খি সাইন্সতা মাইথিবা হায়বা লৈতে। হোৎনবা, চাংয়েং অমসুং মাইপাকপা খক্তনি। মসিগী ৱাখল অসি নহাক্না থবক তৌবা মতমদা খল্লবদি নহাক সাইন্তিস্ত ওইগেরা নৎত্রগা নহাক্কী পুন্সিদা খুদোংথিবা অমতা মায়োক্নরোই।
কক্কানাদকী খুত্থাংদা জে.এল.এন. স্তেদিয়মদগী ইনফোপার্ক ফাওবগী কোচ্চি মেত্রো রেল প্রোজেক্তকী ফেস-II মন্ত্রী-মন্দলনা অয়াবা পীখ্রে

ইকাই খুম্নরবা প্রধান মন্ত্রী, শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা কিমি ১১.১৭ শাংবা অমসুং স্তেসন ১১ ফাওগদবা লোয়ননা লুপা করোর ১,৯৫৭.০৫গী শেনফমদা কক্কানাদগী খুত্থাংদা জে.এল.এন. স্তেদিয়মদগী ইনফোপার্ক ফাওবগী কোচ্চি মেত্রো রেল প্রোজেক্তকী কোচ্চি মেত্রো রেল ফেস II ইমপ্লিমেন্ত তৌবদা অয়াবা পীখ্রে। সীপোর্ত এয়রপোর্ত রোদকী লম্বী পাকথোকপা য়াওনা ফেস IIগী শেম-শাবগী থবকশিং নীংথিনা খুমাং চাউশিল্লি। কোচ্চিদা লুপা করোর ৫১৮১.৭৯ রোম লোইশিনবদা চংখিবা কিমি ২৫.৬ শাংবা অমসুং স্তেসন ২২ কবর তৌখিবা ফেস I গী অলুবাদগী পেত্তা ফাওবগী প্রোজেক্ত অসি হৌজিক মপুং ফানা ওপরেস্নেল ওইরে। লুপা করোর ৭১০.৯৩গী শেনফমদা অয়াবা পীখিবা পেত্তাদগী এস.এন. জঙ্কসন ফাওবগী মরক্তা লৈরিবা কিমি ১.৮০গী ভায়াদক্ত (তনেল)গী কোচ্চি মেত্রো ফেস ১এ অসি স্তেৎ সেক্তর প্রোজেক্ত ওইনা ইমপ্লিমেন্ত তৌরি। হৌজিক্কী ওইনা প্রোজেক্ত অসিগা মরী লৈনবা কন্সত্রক্সনগী থবক-থৌরম পুম্নমক লোইখ্রে অমসুং প্রোজেক্ত অসি শঙ্গানবা শেম-শাদুনা লৈরে। এস.এন. জঙ্কসনদগী ত্রিপুনিথুরা তর্মিনেল ফাওবগী কিমি ১.২০ শাংবা কোচ্চি মেত্রো ফেস ১ বি প্রোজেক্ত অসি স্তেৎ সেক্তর প্রোজেক্ত ওইনা থবক পাইখৎলি। শেন্থং পীথবগী মওং-মতৌ: সিরিএল মশিং সোর্স শেনফম (করোরদা) % শরুক তম্লিবা ১. জি.ও.আই.গী ইক্বিতী ২৭৪.৯০ ১৬.২৩% ২. জি.ও.কে.গী ইক্বিতী ২৭৪.৯০ ১৬.২৩% ৩. কেন্দ্রগী তেক্সশিংগী ৫০%গী জি.ও.আই.গী সবওর্দিনেৎ দেত ৬৩.৮৫ ৩.৭৭% ৪. কেন্দ্রগী তেক্সশিংগী ৫০%গী জি.ও.কে.গী সবওর্দিনেৎ দেত ৬৩.৮৫ ৩.৭৭% ৫. বাইলেতরেল/মলতিলেতরেল এজেন্সীশিংদগী লোন ১০১৬.২৪ ৬০.০০% ৬. লম, আর এন্দ আর অমসুং পি.পি.পি. কম্পোনেন্তশিং য়াওদনা অপুনবা শেনফম ১৬৯৩.৭৪ ১০০.০০% ৭. আর এন্দ আরগী শেনফম য়াওনা লমগী জি.ও.কে.গী সবওর্দিনেৎ দেত ৮২.৬৮ ৮. জি.ও.কে.না পুথোক্কদবা রাজ্যগী তেক্সশিং ৯৪.১৯ ৯. জি.ও.কে.না পুথোক্কদবা লোন অমসুং ফ্রন্ত এন্দ ফীশিংগী কন্সত্রক্সন (আই.দি.সি.) মনুংগী শেন্দোই ৩৯.৫৬ ১০. পি.পি.পি. কম্পোনেন্তশিং (এ.এফ.সি.) ৪৬.৮৮ ১১. অপুনবা লোইশিনবগী শেনফম ১৯৫৭.০৫ বেকগ্রাউন্দ: কোচ্চি অসি কেরলাগী রাজ্যদা খ্বাইদগী মী কুংনা তাবা সহরনি অমসুং মসি এক্সতেন্দেদ মেত্রোপিতেন রিজনগী শরুক্নি, মসি কেরলাগী খ্বাইদগী চাউবা অর্বান এগ্লোমরেসন ওইরি। কোচ্চি মেত্রোপোলিতেনগী মফমগী মীশিং অসি ২০১৩দা লাখ ২০.৮, ২০২১দা লাখ ২৫.৮ ওইখি অমসুং ২০৩১দা লাখ ৩৩.১২ ওইরবা য়াই পান্নরি।
প্রধান মন্ত্রী নবেম্বর ২৬তা সুপ্রিম কোর্ততা পাঙথোক্কদবা কনস্তিত্যুসন দে থৌরমদা শরুক য়াগদৌরি

প্রধান মন্ত্রী শ্রী নরেন্দ্র মোদীনা নবেম্বর ২৬কী অয়ুক পুং ১০ তাবা মতমদা সুপ্রিম কোর্ততা পাঙথোক্কদবা কনস্তিত্যুসন দে থৌরমদা শরুক য়াগদৌরি‍। নুমিৎ অসি কনস্তিতুএন্ত এসেমব্লীনা ১৯৪৯দা ভারতকী সংবিধান চৎনখিববু নীশিংবা ওইনা ২০১৫দগী হৌনা কনস্তিত্যুসন দে হায়না পাঙথোক্তুনা লাক্লি‍। থৌরম অদুদা, প্রধান মন্ত্রীনা ই-কোর্ত প্রোজেক্তকী মখাদা তোঙান তোঙানবা অনৌবা থৌরাং কয়া হৌদোক্কনি‍। প্রোজেক্ত অসি লিতিগেন্ত, উকিল অমদি জুদিসিয়রীদা আই.সি.তি. শীজিন্নবা য়াহল্লবা কোর্তশিংগী খুত্থাঙদা সর্ভিস পীননবা থৌরাং অমনি‍। প্রধান মন্ত্রীনা হৌদোক্কদৌরিবা থৌরাংশিং অসিদা ভর্চুএল জস্তিস ক্লোক, জস্তআই.এস. মোবাইল এপ ২.০, দিজিতেল কোর্ত অমদি এস৩দব্লিউ.এ.এ.এস ৱেবসাইতশিং য়াওরি‍। ভর্চুএল জস্তিস ক্লোক অসি ৱায়েলশঙগী থাক্তা নুংতিগী/চয়োলগী/থাগী ওইনা লৌখৎলব কেস, লোইশিনখ্রবা কেস অমদি পন্দুনা লৈরিবা কেসশিংগী মচা খায়বা ৱারোলশিং পীদুনা জস্তিস দেলিভরী সিস্তেমগী মরুওইবা স্তেতিস্তিক্সশিং ৱায়েলশঙগী থাক্তা ফংহন্নবগী থৌরাং অমনি‍। হোৎনরিবা অসি ৱায়েলশঙনা লোইশিনখিবা কেসকী ফীভম মীয়ামদা ফংহন্দুনা ৱায়েলশঙশিংগী থবক তৌবগী মওংবু একাউন্তেবল ওইহন্নবা অমদি ত্রান্সপেরেন্ত ওইহন্নবা থৌরাংনি‍। মীয়াম্না দিস্ত্রিক্ত কোর্তকী ৱেবসাইত্তগী ৱায়েলশঙ অমা হেক্তগী ভর্চুএল জস্তিস ক্লোক্তা চঙবা য়াগনি‍। জস্তআই.এস. মোবাইল এপ ২.০ অসি জুদিসিএল ওফিসরশিংদা মখোয়গী ৱায়েলশঙখক্তগী নত্তনা মখোয়গী মখাদা থবক তৌরিবা জজশিংগী পন্দুনা লৈরিবা অমদি লোইশিনখ্রবা কেসশিং য়েংশিন্দুনা মতিং লৈবা কোর্ত অমদি কেস মেনেজমেন্ত ফংহন্নবা খুৎলায় অমনি‍। এপ অসি হায় কোর্ত অমসুং সুপ্রিম কোর্ত জজশিংদসু ফংহন্দুনা মখোয়না মখোয়গী মখাদা লৈরিবা স্তেত অমদি দিস্ত্রিক্তশিংদা পন্দুনা লৈরিবা অমদি লোইশিনখ্রবা কেসশিং য়েংশিনবা ঙম্লগনি‍। দিজিতেল কোর্ত হায়বসি পেপরলেস কোর্তকী মায়কৈদা খোঙ থাংজিল্লকপা য়াহন্নবগীদমক কোর্তকী রেকোর্দশিং জজশিংদা দিজিতাইজ তৌরবা মওংদা ফংহন্নবা থৌরাং অমনি‍। এস৩দব্লিউ.এ.এ.এস ৱেবসাইত হায়বসি দিস্ত্রিক্ত জুদিসিয়রীগা মরী লৈনবা অকক্নবা ঈ-পাউ অমদি সর্ভিসশিং ফোঙদোক্নবা ৱেবসাইতশিং জেনেরেৎ, কনফিগর, দিপ্লোয় অমদি মেনেজ তৌনবা ফ্রেমৱর্ক অমনি‍। এস৩দব্লিউ.এ.এ.এস হায়বসি সিক্যুর, স্কেলেবল অমদি সুগম্য (এসেসিবল) ৱেবসাইত জেনেরেৎ তৌনবা লৈঙাক্কী এন্তিতীশিংগীদমক্তা শেমবা ক্লাউদ সর্ভিস অমনি‍। মসি লোল কয়াদা য়াবা, মীয়াম্না নুংঙাইনা শীজিন্নবা য়াবা অমদি মীমান্নদ্রবশিংনা লায়না শীজিন্নবা য়াবা মওংনি‍।
প্রধান মন্ত্রীনা পুলিস কম্মেমোরেসন দে লাকপদা পুলিস ফোর্সকী থৌনা ফবা থাগৎখ্রে

প্রধান মন্ত্রী শ্রী নরেন্দ্র মোদীনা ঙসি পুলিস কম্মেমোরেসন দেদা পুলিস ফোর্সশিংনা লৌরিবা থৌদাং অমসুং থৌনা ফবা থাগৎখ্রে। প্রধান মন্ত্রীনা ত্বিৎ তৌখি: “ঙসি, পুলিস কম্মেমোরেসন দে অসিদা, ঐখোয়গী পুলিস ফোর্সশিংগী থৌনা ফবা অমসুং লো অমসুং ওর্দর ঙাক্নবা অমসুং খুদোংচাদবা ফিবমশিংদা মীয়াম মতেং পাংনবা মখোয়না পাংথোক্লিবা শিংথানিঙাই ওইরবা থবকশিং ঐনা থাগৎলি। মথৌ পাংথোকপদা থৱায় কৎখ্রবা পুলিস পর্সোনেলশিংগী মফমদশু ঐনা ইকায়খুম্নবা উৎচরি”।
মন্ত্রীমন্দলনা প্রাইম মিনিস্তর রিসার্স ফেল্লোজ (পিএমআরএফ) ইমপ্লিমেন্ত তৌবা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইং ২০১৮-১৯দগী হৌরগা চহি তরেৎকী ওইনা লুপা কোতী ১৬৫০গী অপুনবা শেনফমদা প্রাইম মিনিস্তর্স রিসার্স ফেল্লোজ (পিএমআরএফ) ইমপ্লিমেন্ত তৌবা য়াখ্রে । লৈবাক অসি চাওখৎহন্নবা অমসুং মাংলোমদা চংশিলহন্নবা ইনোভেসন অমসুং তেক্নোলোজীগী মরুওইবা অদু প্রধানমন্ত্রীনা কন্না পনখি । মসিগী ফেল্লোশিপ স্কিম অসি ইনোভেসনগী খুথাংদা দিবেলপমেন্তগী ওইবা মহাক্কী পান্দম অদু ফংনবা মরু ওইরি । স্কিম অসি ২০১৮-১৯গী বজেতকী ৱারোলদা লাওথোকখিবনি । স্কিম অসিগী মখাদা, আইআইএসসি/ আইআইতিশিং/ এনআইতিশিং/ আইআইএসইআরশিং/ আইআইআইতিশিংদগী বি. তেক নত্রগা ইন্তেগ্রেতেদ এম. তেক নত্রগা এম.এসসি. ইন সাইন্স এন্দ তেক্নোলোজী স্ত্রীমশিং লোইশিল্লবা নত্রগা অরোইবা চহিদা লৈরিবা খ্বাইদগী ফবা মহৈরোইশিংদা আইআইতিশিং/ আইআইএসসিদা পিঐচদি প্রোগ্রামদা দাইরেক্ত এদমিসন ওফর তৌগনি । অদুগুম্লবা মহৈরোইশিং অদুদা অহানবা চহি অনিগী ওইনা থাগী লুপা ৭০,০০০, অহুমশুবা চহিগী ওইনা থাগী লুপা ৭৫,০০০, অমসুং ৪শুবা অমসুং ৫শুবা চহিগী ওইনা থাগী লুপা ৮০,০০০ ফেল্লোশিপ ওফর তৌগনি । মসিগী মথক্তা, চহি মঙাগী মতমগী ওইনা লুপা লাখ ২গী রিসার্স গ্রান্ত অমা ফেল্লো খুদিংদা ফংহনগনি মদুনা ইন্তরনেস্নেল কনফরেন্স অমসুং সেমিনারশিংদা মখোয়গী রিসার্স পেপরশিং লানথোক্নবগীদমক মীরমদা চৎপগী চাদিং অদু কোনশিল্লগনি ।
চারতর্দ একাউন্তেন্তকী নুমিৎনা লাকপদা প্রধান মন্ত্রীনা চারতর্দ একাউন্তেন্তশিংদা নুংঙাইবা ফোংদোকখ্রে

চারতর্দ একাউন্তেন্তকী নুমিৎনা লাকপদা প্রধান মন্ত্রী শ্রী নরেন্দ্র মোদীনা চারতর্দ একাউন্তেন্তশিংদা নুংঙাইবা ফোংদোকখ্রে। প্রধান মন্ত্রীনা হায়খি, “চারতর্দ একাউন্তেন্তশিংগী শুবা নোম্বা কনবা ইচিল-ইনাওশিংনা ঐখোয়গী খুন্নাইদা পুকচেল শেংবা অমসুং হেন্না ফবা কোর্পোরেৎ সাসনগী সংস্কৃতিবু মখা তানা পুদুনা চৎলি। ইকোনোমিক প্রোসপেরিতী ফগৎহনবদা “চারতর্দ একাউন্তেন্তশিংনা মরুওইবা থৌদাং অমা লৌরি। ঙসি, চারতর্দ একাউন্তেন্তকী নুমিৎ অসিদা, চারতর্দ একাউন্তেন্ত পুম্নমকপু মখোয়গী তুংগী হোৎনরকপশিংগীদমক ঐহাক্কী য়াইফ-পাওজেল পীজরি।”
প্রধান মন্ত্রী শক্নাইরবা আয়ুরবেদিক্কী ফীজিসিয়ান দাঃ পি. কে. ৱারিয়রনা লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শক্নাইরবা আয়ুরবেদিক্কী ফীজিসিয়ান দাঃ পি. কে. ৱারিয়রনা লৈখিদবদা থম্মোয় শোক্না অৱাবা ফোংদোকখ্রে। ত্বীত অমদা, প্রধান মন্ত্রীনা হায়, “দাঃ পি. কে. ৱারিয়রনা লৈখিদবা অসি নুঙাইতবা অমনি। মহাক্না আয়ুরবেয়দাবু মীয়ামদা খঙহন্নবা হোৎনখিবা অসিবু মতম চুপ্পদা নিংশিংদুনা লৈহৌরগনি। মহাক্কী ইমুং অমসুং মরুপশিংগী অৱাবদা শরুক য়াজরি। ওম শান্তি”।
পি.এম.না এম্স ন্যু দিল্লীগী ঝজ্জর কেম্পসতা লৈবা নেস্নেল কেন্সর ইন্সতিত্যুত্তা ইনফোসিস ফাউন্দেসন বিশ্রাম সদন শঙ্গাখ্রে

প্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সকী থোংদা এম্স ন্যু দিল্লীগী ঝজ্জর কেম্পসতা লৈবা নেস্নেল কেন্সর ইন্সতিত্যুত্তা ইনফোসিস ফাউন্দেসন বিশ্রাম সদন শঙ্গাখ্রে। থৌরম অসিদা ৱা ঙাংলদুনা প্রধান মন্ত্রীনা হায়খি ঙসিগী অসি পুরারী ওইহৌরগদবা নুমিৎ অমনি মরমদি ভারতনা ভেক্সিন দোজ করোর ১০০গী পন্দুপ হেনবা ঙমখ্রে। চহি ১০০দা থেংনবা খ্বাইদগী চাউবা লাইচৎ অসি লাকশিন্নবা হৌজিক করোর ১০০গী ভেক্সিন দোজ কাপখিবনা লৈবাক অসিদা মপাঙ্গল কনবা চুঙ্গোই অমা লৈরে। মাইপাকপা অসি ভারত অমসুং মাগী প্রজাশিংগীনি হায়না প্রধান মন্ত্রীনা ফোঙদোকখ্রে। প্রধান মন্ত্রীনা লৈবাক অসিগী ভেক্সিন শারিবা কম্পনী পুম্নমক, ভেক্সিন পুথোক-পুশিন তৌরিবা শিন্মীশিং, ভেক্সিন দিবেলপ তৌবগী থবক তৌরিবা হেল্থ সেক্তরগী প্রোফেস্নেলশিংদা তৌবীমল খঙবা উৎখ্রে। প্রধান মন্ত্রীনা হায়খি ঙসি এম্স ঝজ্জরদা কেন্সর লায়েংনবা লাকপা অনাবশিংদা চাউনা খুদোংচাবা অমা ফংলে। নেস্নেল কেন্সর ইন্সতিত্যুত্তা শাখিবা বিশ্রাম সদন অসিনা অনাবশিং অমসুং মখোয়গী মরী-মতাশিংগী অৱাবং হন্থহল্লগনি, হায়না মহাক্না ফোঙদোকখি। প্রধান মন্ত্রীনা ইনফোসিস ফাউন্দেসন্না বিশ্রাম সদনগী বিল্দিং অসি শাখিবা অমসুং এম্স ঝজ্জরনা মসিগীদমক লম অমসুং মৈ-ঈশিং পুথোকখিবগীদমক থাগৎপা ফোঙদোকখ্রে। মহাক্না সর্ভিস অসিগীদমক এম্সকী মেনেজমেন্ত অমসুং সুধা মুর্তিজীগী তীমবু তৌবীমল খঙবা উৎখ্রে। মন্ত্রীনা হায়খি ভারতকী কোর্পোরেত সেক্তর, প্রাইবেৎ সেক্তর, সোসিএল ওর্গনাইজেসনশিংনা লৈবাক অসিগী হেল্থ সর্ভিসেস মপাঙ্গল কনখৎহন্নবা লেপ্তনা মতেং পাংদুনা লাকখি। আয়ুশ্মান ভারত – পি.এম.জে.এ.ৱাই. অসিসু মসিগী অচৌবা খুদম অমনি হায়না মহাক্না ফোঙদোকখ্রে। প্রধান মন্ত্রীনা হায়খি, আয়ুশ্মান ভারত স্কীমগী মখাদা অনাবনা লেম্না লায়েং ফংবা মতমদা মহাকপু শেবা তৌবগী থবক অদু মাইপাকই। মসিগী শেবা অসিনা মরম ওইরগা সরকারনা কেন্সরগী হীদাক ৪০০রোমগী মমল হন্থহন্নবা খোঙথাং লৌখৎপা ঙমহনখি, হায়না প্রধান মন্ত্রীনা ফোঙদোকখ্রে।
প্রধান মন্ত্রীনা শ্রী সোম্নাথ থ্রসকী মিতিং শরুক য়াখ্রে

প্রধান মন্ত্রী, শ্রী নরেন্দ্র মোদীনা ঙসি শ্রী সোম্নাথ থ্রসকী মিতিং শরুক য়াখ্রে। মিতিং অসি ভিদিও কনফরেন্সকী খুত্থাংদা পাংথোকখি। থ্রস্তিশিংনা লৈখিদ্রবা থ্রস অসিগী এক্স-চেয়রমেন শ্রী কেশুভাই পতেলগী মফমদা শ্রদ্ধাঞ্জলী কৎখি। থ্রস্তিশিংনা য়েৎনবা য়াওদনা প্রধান মন্ত্রী শ্রী নরেন্দ্র মোদীবু লাক্কদৌরিবা মতম কয়াদা লমজিংনবা থ্রস অসিগী মথংগী চেয়রমেন ওইনা খনখি। প্রধান মন্ত্রীনশু থৌদাং অসিবু য়াজখি অমসুং সোম্নাত তীম অসিনা হোৎনরিবা অসিবু থাগৎপা ফোংদোকখি। মহাক্না আশা কয়া অমা ফোংদোকখি মদুদি পুন্না চৎমিন্নবনা, থ্রস অসিনা মখা তানা ইনফ্রাস্ত্রকচর অসিবু ফগৎহনবা, লৈফম শিন্দোকপা, পোত্থাফমগী খুদোংচাবা অমসুং কোইনা চৎপা লাইনিংবশিংগা ঐখোয়গী থায়নগী লৈরিবা লনশিং অসিগা হেন্না ফবা মরী লৈনহনবা অসিনি। মিতিং অসিগী মনুংদা খুদোংচাগদবা, হৌজিক চৎথরিবা থৌওং অমসুং প্রোজেক্তশিংগী মতাংদা হন্না য়েংখি। থ্রস অসিগী মশক নাইরবা হান্নগী চেয়রপর্সন খর অদুদি ইকাই খুম্নরবা জামসাহেব দিগবিজয়া সিংহ জি, শ্রী কানাইয়ালাল মুন্সি, হান্নগী প্রধান মন্ত্রী শ্রী মোরাজি দেসাই, শ্রী জয় কৃষ্ণ হরি বল্লাভ, শ্রী দিনেশভাই শাহ, শ্রী প্রসনবাদন মেহতা অমসুং শ্রী কেশুভাই পতেল য়াওরি।
প্রধান মন্ত্রীনা নীংতম লান্মী, পাসুম্পোন মুথুরামালিঙ্গা থেবরগী গুরু পুজা লাকপদা মহাক্কী মফমদা ইকায় খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা নীংতম লান্মী, পাসুম্পোন মুথুরামালিঙ্গা থেবরগী গুরু পুজা লাকপদা মহাক্কী মফমদা ইকায় খুম্নবা উৎখ্রে। প্রধান মন্ত্রীনা অসুম্না ত্বীত তৌখিঃ “ঐহাক্না নীংতম লান্মী, পাসুম্পোন মুথুরামালিঙ্গা থেবরগী গুরু পুজা লাকপদা মহাক্কী মফমদা ইকায় খুম্নবা উৎচরি। মহাক্না লৈবাক্কীদমক্তা পাংথোক্লম্বা মশক থোকপা থৌদাং কয়া, মরু ওইনা, খুন্নাই চাউখৎহনবা, লৌমীশিংগী য়াইফ য়ুম্বাল অমসুং লাইরবা লৈহন্দবগী হীরমশিংবু ঐহাক্না নিংশিংলি। মহাক্কী ৱাখল্লোন্না ঐখোয়দা মতম পুম্বদা ইথিল পীগনি”।
প্রধান মন্ত্রীনা সার্ক লৈবাকশিংদা কোরোনা ভাইরস থেংননবা অকনবা স্ত্রাতেজী অমা শেম্নবা ৱাফম থমখ্রে

প্রধান মন্ত্রী শ্রী নরেন্দ্র মোদীনা সার্ক লৈবাকশিংদা কোরোনা ভাইরস থেংননবা অকনবা স্ত্রাতেজী অমা শেম্নবা ৱাফম ফোংদোকখ্রে। মহাক্না ৱাফম অসিমসু হৌদোকখি মদুদি স্ত্রাতেজীশিং অসিদা ভিদিও কনফরেন্সকী থোংদা খন্ন-নৈনবা য়াই অমসুং অমত্তা ওইনা পুন্দুনা সার্ক লৈবাকশিংনা মালেমগী মাংদা খুদম অমা পীবা য়াই অমদি হেন্না মশা-মউ ফবা প্লানেৎ অমদা থৌদাং লৌবা য়াই। ত্বীতরদা প্রধান মন্ত্রীনা হায়খি মদুদি মালেমগী অপুনবা মীশিংগী শরুক কয়াগী য়ুম ওইরিবা খা এসিয়াগী লৈবাকশিংনা মখোয়গী প্রজাশিংগী হকশেলগীদমক লৌখৎপা য়াবা পুম্নমক লৌখৎকদবনি। মহাক্না মসিমসু হায়খি মদুদি কোভিদ-১৯ নোভেল কোরোনা ভাইরস থেংননবগীদমক সরকারনা তোঙান-তোঙানবা থাক্তা খ্বাইদগী ফবা অদু হোৎনরি।
মালেমগী নোংশা নুমিৎ থৌরমদা নোংশা ঙাক-শেন্নবা অমসুং কন্নবা মথৌ পাংথোক্লিবশিংগী থবকশিং প্রধান মন্ত্রীনা থাগৎখ্রে

মালেমগী নোংশা নুমিৎ থৌরমদা নোংশা ঙাক-শেন্নবা অমসুং কন্নবা মথৌ পাংথোক্লিবশিংগী থবকশিং প্রধান মন্ত্রী শ্রী নরেন্দ্র মোদীনা থাগৎখ্রে। ইনভাইরোনমেন্ত, ফোরেস্ত অমসুং ক্লাইমেত চেঞ্জগী য়ুনিয়ন মিনিস্তর শ্রী ভুপেন্দ্র য়াদবকী ত্বিৎকী পাউখুম অমদা, প্রধান মন্ত্রীনা ত্বিৎ তৌখি; “#WorldLionDay লাকপদা, চিংলেম্লবা নোংশাশিং ঙাক-শেন্নবা থবক তৌরিবা মীওইশিং ঐনা থাগৎলি। ভারত অসি মতম পুম্নমক্তা এসিয়াতি লাইওনগী নিংথিরবা য়ুম অমা ওইগনি”।